EVALVACIJA TEHNIŠKEGA DNE »UČENJE UČENJA«

V torek, 25. septembra 2018, smo za učence 6. razreda organizirali tehniški dan »Učenje učenja«. Tehniški dan je trajal pet šolskih ur. V dveh urah so učenci od šolske svetovalne službe izvedeli splošne informacije v zvezi s tem, kako učinkovito izrabiti čas učenja v šoli in doma, kako si organizirati prostor, pripomočke in čas, kako se pripraviti za ustno in kako za pisno ocenjevanje, kako izdelati miselni vzorec, spoznali so različne učne stile in uporabo le-teh med učenjem ter trike učenja. Ena ura je bila namenjena sprostitvenim tehnikam (joga za otroke) v telovadnici, ena ura pa tehniki učenja z več učnimi pripomočki hkrati (učbenik, zvezek, delovni zvezek, zemljevid). Sledila je še ura, kjer so učenci evalvirali tehniški dan.

Učenci so v evalvaciji odgovarjali na naslednja tri vprašanja:

1. **Katere informacije so se mi zdele uporabne?**
* Vse se mi je zdelo uporabno (14x),
* različne tehnike učenja (13x),
* joga (9x),
* da sem spoznal, kateri učni tip sem (8x),
* da se da učiti tudi s plonk listkom (7x),
* kako se sprostiti (6x),
* kako se s pravilnim dihanjem pomirim (4x),
* kako se lažje učit (4x),
* tehnike učenja pri zgodovini (4x),
* kako si urediti prostor, v katerem se učim (3x),
* učenje z miselnimi vzorci (2x),
* koledar za šolske obveznosti (2x),
* prijazne učiteljice (2x),
* kako premagati tremo,
* kako se umiriti pred testom,
* da se je treba učit različno, glede na to, kakšno bo ocenjevanje (ustno/pisno),
* da si pri učenju tujih besed lahko pomagaš s kartončki,
* da se moram prilagoditi novemu sistemu učenja,
* nič mi ni bilo uporabno, ker že vse vem (3x).
1. **Kaj mi ni bilo všeč?**
* Vse mi je bilo všeč (23x),
* joga (8x),
* preveč sedenja (2x),
* zgodovina,
* powerpoint,
* predolgo govorjenje le o eni temi,
* učni listi,
* premalo vsakdanjih primerov,
* motenje pouka nekaterih fantov,
* skoraj nič mi ni bilo všeč (2x).
1. **Kaj me še zanima?**
* Nič več me ne zanima (17x),
* še več joge (4x),
* še več o zgodovini (2x),
* še več napotkov za lažje učenje (2x),
* kako se je najbolje učit,
* ali je prav, če se učiš z branjem,
* kam si napisat plonk listke,
* kako se učiti iz knjig, spletnih strani …
* kako se skoncentrirati,
* več podrobnosti pri govornem nastopu,
* če obstaja kakšna vaja, da me ne bi bolel vrat, ko pišem test,
* kako se lotiti sprememb pri učenju.

Ljubljana, 26. 9. 2018 Šolska svetovalna služba